

***SOLFEST 2024*. - PROPOZICIJE**

***Solfest*** – festival solfeđa, je zamišljen kao međunarodna manifestacija čiji je cilj da okupi što više učenika/ca osnovnih muzičkih škola koji su uspješni u oblasti solfeđa, kako bi se predmet više popularizovao i kako bi mu se dala nova dimenzija.

Učesnici/ce nastupaju u dvije kategorije:

**Prva kategorija**: V i VI razred reformisane osnovne muzičke škole (11-12 godina)

**Druga kategorija**: VII, VIII i IX razred reformisane osnovne muzičke škole (13 -15 godina)

U obije katagorije učesnici/ce imaju dva zadatka.

**Prvi zadatak** je vokalna reprodukcija etide *a prima vista*, za čiju analizu učesnik/ca ima 3 minuta, a zatim pristupa reprodukciji.

**U prvoj kategoriji** etide *a prima vista* su na dijatonskoj osnovi, jednostavnijeg melodijskog i ritmičkog toka, u durskim tonalitetima do jednog predznaka, u violinskom ključu. Dužina primjera 10-12 taktova.

**U drugoj kategoriji** etide *a prima vista* sadrže mutaciju i tonalno stabilne alteracije uvedene postupno kao skretnice i prolaznice, u durskim i molskim tonalitetima do dva predznaka, u violinskom ključu. Dužina primjera 10-12 taktova.

Učesnik treba da odredi tonalit etide *a prima vista*, a ispitivač će učesnicima odsvirati tonični kvintakord tonaliteta u kojem je etida. Po želji, učesnik može otpjevati kadencu.

**Drugi zadatak** je vokalna reprodukcija poznate etide sa klavirskom pratnjom. Školama će tri sedmice prije festivala biti dostavljene četiri etide sa klavirskom pratnjom. Neposredno pred nastup učesnik/ca izvlači redni broj etide i tu etidu izvodi na festivalu. Učesnik/ca može sam/a odabrati da li će ga/je pratiti njegov/njen korepetitor ili korepetitor kojeg će obezbijediti organizator festivala.

Ispitivač ispravlja eventualne greške.

Pored intonativne i ritmičke preciznosti, ocjenjuje se i izražajno pjevanje, poštovanje označenog tempa, dinamike i agogike.

Učesnike/ce *Solfesta 2024* će slušati i izvođenje vrednovati tročlani međunarodni žiri, sastavljen od istaknutih stručnjaka iz Crne Gore i regiona.

 Organizator *Solfesta*

Muzička akademija Cetinje